open-index/open-wikipedia-markdown huggingface dataset:
Marineholmen

**Marineholmen** oli norjalainen laivastotukikohta Damsgårdssundetin varrella Puddefjordenissa Bergenissä Hordalandin läänissä. Tukikohta perustettiin 1818 ja lakkautettiin toukokuussa 1962, kun toiminnot siirtyivät uuteen Haakonsvernin tukikohtaan. Ensimmäisen maailmansodan aikana Marineholmen oli hyvin tärkeä. Siellä alukset korjattiin ja kunnostettiin ja sieltä ne hakivat polttoaineena käyttämänsä hiilen. Asuntoina siellä oli sekä parakkeja että myös puinen potkurikorvetti ''Nordstjernen'' (1864–1945). Myöhemmin asuntona käytettiin *[[Statsraad Lehmkuhl]]ia*. Nykyisin laivastotukikohdasta ei ole Bergenissä juuri mitään jäljellä. Niiden hallien paikalla, joissa aikoinaan vuonna 1818 säilytettiin puisia sotaveneitä, perustettiin myöhemmin Høyteknologisenteret, nyk. Marineholmen AS.

## Lähteet
Sahanokkakolibri

**Sahanokkakolibri** (*Ramphodon naevius*) on Brasilian kotoperäinen kiitäjälintu. Se on sukunsa ainoa laji. Sen esiintymisalue maan kaakkoisosan Minas Geraisin eteläosasta ja Espírito Santosta Santa Catarinaan. Se on tavattu myös Rio Grande do Sulissa. Charles Henri Frédéric Dumont de Sainte-Croix kuvaili lajin holotyypin Rio de Janeiron Mount Corcovadolta vuonna 1818.

## Lähteet
Bahianerakkokolibri

**Bahianerakkokolibri** (*Anopetia gounellei*) on Brasilian kotoperäinen kiitäjälintu. Se on sukunsa ainoa laji. Sen esiintymisalue käsittää maan itäosan Piauísta Bahiaan. Adolphe Boucard kuvaili lajin holotyypin Bahian San Antonio da Barrasta vuonna 1891.

## Lähteet
Hammasnokkakolibri

**Hammasnokkakolibri** (*Androdon aequatorialis*) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman itäosasta läntiseen Kolumbiaan ja Luoteis-Ecuadoriin. John Gould kuvaili lajin holotyypin Ecuadorista vuonna 1851.

## Lähteet
Brasiliankolibri

**Brasiliankolibri** (*Aphantochroa cirrochloris*), myös *Campylopterus cirrochloris*, on Brasilian kotoperäinen kiitäjälintu ja sukunsa ainoa laji. Sen esiintymisalue käsittää maan itäosan Goiásta ja Pernambucosta Mato Grossoon ja Rio Grande do Suliin. Louis Jean Pierre Vieillot kuvaili lajin holotyypin Rio de Janeirosta vuonna 1818.

## Lähteet
Thegn

**Thegn** tai **thane** oli Englannissa aatelinen tai varakas maanomistaja, joka vastasi myöhempien aikojen paronia tai ritaria. Arvo oli käytössä ennen vuotta 1066, jolloin Vilhelm Valloittaja valloitti Englannin. Thegnin aatelisarvo oli sekä perinnöllinen että hankittavissa oleva, sen siis saattoi saada, jos täytti tietyt edellytykset. Thegnit olivat mahtavampien feodaaliherrojen vasalleja, he saattoivat olla esimerkiksi piispojen tai kuninkaan thegnejä tai jopa toisten, ylempiarvoisten thegnien thegnejä. Vanhimmat thegnsuvut toimivat kuninkaan hovissa eräänlaisena lainopillisena komiteana, joka voidaan katsoa valamiehistön esiasteeksi. Arvonimi thane oli Skotlannissa käytössä 1400-luvulle saakka.

## Lähteet

## Kirjallisuutta
*
Eva-Maria Wernicke

**Eva-Maria Wernicke** (s. 30. syyskuuta 1953 Beierfeld) on saksalainen entinen ohjaskelkkailija. Hän edusti maajoukkuetasolla Itä-Saksaa ja seuratasolla SC Traktor Oberwiesenthalia.

Wernicke voitti vuonna 1973 pronssia yksiköstä sekä MM-kisoissa että EM-kisoissa. Hän sai samasta lajista hopeaa EM-kilpailuissa 1975 ja oli neljäs Innsbruckin olympialaisissa 1976.

Wernicke on naimisissa entisen yhdistetyn hiihtäjä Ulrich Wehlingin kanssa.

## Lähteet
Painonnosto kesäolympialaisissa 1952 – miesten 90 kg

Helsingin olympiakisojen painonnoston sarjaan 90 kg osallistui 20 urheilijaa edustaen 20 kansallisuutta. Kilpailu käytiin 27. heinäkuuta. Sarjan voittaja Norbert Schemansky teki uudet maailman ennätykset tempauksessa, työnnössä ja yhteistuloksessa. Grigori Novakin punnerrustulos 140 kg oli puolestaan olympiaennätys.

## Ennätykset ennen kilpailua

Sarja oli ensimmäistä kertaa olympiakisojen ohjelmassa.

## Lopputulokset

## Lähteet
* Tulokset puolaksi
Rubiinihohtokolibri

**Rubiinihohtokolibri** (*Chrysolampis mosquitus*) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman itäosasta Kolumbiaan, Venezuelaan, Guyanaan, Surinameen, Ranskan Guayanaan, sekä Brasilian koillis- ja keskiosien Parásta ja Pernambucosta Mato Grossoon ja Bolivian itäosiin. Laji elää myös Etelä-Amerikan mantereen pohjoisreunan saarilla Arubasta, Curaçaosta ja Bonairesta Trinidad ja Tobagoon. Carl von Linné kuvaili lajin holotyypin Surinamesta vuonna 1758.

## Lähteet
Antillientöyhtökolibri

**Antillientöyhtökolibri** (*Orthorhyncus cristatus*) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Puerto Ricon itäosasta Pienten-Antillien saariryhmän eteläosaan Grenadaan. Lajista tunnetaan neljä alalajia. Carl von Linné kuvaili lajin holotyypin Barbadokselta vuonna 1758.

## Lähteet
Kuorokolibri

**Kuorokolibri** (*Klais guimeti*) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Hondurasin itäosista Kolumbiaan, Venezuelaan, Ecuadoriin, Peruun, läntiseen Boliviaan, sekä Brasilian luoteis- ja pohjoisosiin. Lajista tunnetaan kolme alalajia. Jules Bourcier kuvaili lajin holotyypin Caracasista vuonna 1843.

## Lähteet
Daumantas

**Daumantas** eli **Pyhä Timofej** (k. 27. toukokuuta 1299) oli liettualainen ruhtinas ja myöhemmin Pihkovan ruhtinas ja ortodoksisen kirkon pyhimys. Daumantas tunnetaan myös liettualaisen suuriruhtinas Mindaugasin murhaajana.  

## Elämäkerta
Daumantas oli vuoteen 1263 saakka Nalšian ruhtinas. Liettuaa johti tuolloin Mindaugas, jonka vaimo Morta oli kuollut. Mindaugas kaappasi uudeksi vaimokseen tämän sisaren, joka oli kuitenkin jo Daumantasin vaimo. Niinpä Daumantas surmasi Mindaugasin ja kaksi tämän poikaa Mindaugasin kilpailija Treniotan rohkaisemana vuonna 1263 näiden ollessa sotaretkellä Brjanskissa. 

On olemassa myös tieto, että Vladimirin suuriruhtinas Dmitrin tytär Maria oli hänen puolisonsa.

Murhan jälkeen Mindaugasin poika Vaišvilkas otti vallan Treniotalta ja karkotti Daumantasin Pihkovaan. Pihkovassa Daumantas kastettiin ortodoksiseen uskoon ja hän otti nimen Timofej. Vielä ennen kuolemaansa vuonna 1299 hänet valittiin myös Pihkovan ruhtinaaksi vuonna 1266. Valtakautenaan hän taisteli useaan otteeseen menestyksekkäästi Liivinmaan ritarikuntaa vastaan.

## Kuoleman jälkeen
Daumantasin kuoleman jälkeen ortodoksinen kirkko julisti hänet pyhimykseksi. Ensimmäinen tunnettu hänelle pyhitetty kirkko on rakennettu vuonna 1374 Pihkovaan. Pihkovan ja Liettuan suhteiden lähennyttyä 1300-luvulla Timofejista tuli molempien maiden suojelupyhimys. Hän saikin kuolemansa jälkeen maineen ortodoksisuuden puolustajana ja lännen uhan torjujana. Suuriruhtinaan murhaa ei juurikaan muisteltu. 

Vaikka Daumantas oli Aleksanteri Nevskiä vanhempi hahmo, hän jäi tämän varjoon. Daumantasia ei myöskään kanonisoitu Nevskin tavoin Venäjän kirkon synodeissa 1540- ja 1550-luvuilla, sillä hän painotti Pihkovan itsenäisyyttä Moskovan sijaan. Iivana Julma käytti Daumantasin liettualaistaustaa myöhemmin syynä hyökätä Liettuaan. Hän väitti Liettuan kuuluneen Daumantasin kautta ortodoksiseen maailmaan ja sitä myöten Moskovan olevan oikeutettu valloittamaan tämän.

## Lähteet
*
*

### Viitteet
PSFK Tšernomorets Burgas

**PSFK Tšernomorets Burgas** () oli jalkapalloseura, jonka kotikaupunki oli Bulgarian Burgas. Seura perustettiin vuonna 2005 nimellä Tšernomorets. Sen kotikenttä oli Lazur-stadion, jolle mahtuu 18&nbsp;037 katsojaa.

Tšernomorets Burgas ajautui konkurssiin vuonna 2019.

## Lähteet

## Aiheesta muualla
* Seuran sivusto
Painonnosto kesäolympialaisissa 1952 – miesten yli 90 kg

Helsingin olympiakisojen painonnoston sarjaan yli 90 kg osallistui 13 urheilijaa edustaen 11 kansallisuutta. Kilpailu käytiin 27. heinäkuuta. John Davis nosti olympiaennätykset punnerruksessa, tempauksessa ja yhteistuloksessa. Omissa nimissä ollut maailmanennätys 481,5 kg jäi kauaksi. Argentiinan Humberto Selvetti jakoi punnerruksen olympiaennätyksen.

## Ennätykset ennen kilpailua

## Lopputulokset

## Lähteet
* Tulokset puolaksi
Ramsau am Dachstein

**Ramsau am Dachstein** on kunta Itävallassa Steiermarkin osavaltiossa Dachsteinin vuoristoalueen ja Enns-joen välissä 1&nbsp;135 metrin korkeudella merenpinnan tasosta. Kunnan asukasluku oli vuoden 2019 arvion mukaan 2&nbsp;800.

Vaikka Ramsau sijaitsee korkealla merenpinnasta, on se alueena suhteellisen tasainen, minkä johdosta se on varsin suosittu kohde maastohiihtäjille. Ramsaussa järjestettiin vuonna 1999 hiihdon MM-kilpailut.

## Lähteet

## Aiheesta muualla
Eerik Krankka

**Eerik Krankka** (kuollut n. 1579) oli liminkalainen talonpoikaispäällikkö 1500-luvulla ja Hannu Krankan isä.

Krankka oli 1563 Pohjanmaan lohivoutina,  1573 hänet mainitaan Limingan nimismiehenä ja vuodesta 1574 hän toimi voudin sijaisena Pohjois-Pohjanmaalla. Saadakseen vuodesta 1573 käynnissä olleet rajakahakat päättäneen vuoden 1575 välirauhan pidennettyä Krankka teki 1577 omin päin rajarauhan venäläisten kanssa. Juhana III ei hyväksynyt tätä, vaan määräsi Krankan rangaistavaksi omavaltaisuudesta. Krankka kaatui rappasodassa venäläisten hävitysretkissä Pohjanmaalle noin 1579. Krankan puoliso Sigrid Antintytär sai avustusta kuninkaalta venäläisten hävitettyä myös Krankan talon, Limingan Krankkalan.

## Lähteet
*  Sivu 407. 

## Aiheesta muualla
*Kranck, Erik (K 1579) – *[[Kansallisbiografia]]*
Oslo-luokka

**Oslo-luokka** oli Norjan laivaston viiden fregatin muodostama alusluokka, jonka aluksista yksi on uponnut, toinen museoitu ja loput poistettu palveluksesta.

## Alukset
Luokan alukset valmistettiin Hortenin laivastontelakalla vuosina 1964-1966. Tilaus kuului laivaston uudistamisohjelmaan, jonka Norjan hallitus hyväksyi 1960. Puolet ohjelman rahoituksesta tuli Yhdysvalloista osana MDAP-ohjelmaa (), joka oli hyväksytty Yhdysvaltain kongressissa lokakuussa 1949 ja päättyi 1967-1968.

## Modernisointi
Alukset aseistettiin 1970-luvulla uudelleen Penguin, RIM-7 Sea Sparrow ja Mk 32 torpedoputkilla. Ne modernisoitiin uudelleen 1980-luvulla. *Oslon* tuhouduttua jäljellä olevat modernisoitiin kolmannen kerran vuosina 1995-1996, jolloin alusten runkoa vahvistettiin. Samalla alusten uppouma kasvoi noin 200 tonnia.

## Lähteet
*

### Viitteet
Golden Years

**Golden Years** on suomalaisen rockabilly-yhtye Teddy and the Tigersin kokoelma-albumi, joka julkaistiin vuonna 2005.

## Kappaleet

**CD 1**
#Dancing Shoes
#Tiger Twist
#She's Too Young
#Fabulous
#Rock 'n' Roll on a Saturday Night
#Rocktown Special
#El Diablo
#Donna
#When Summer Is Gone
#Thunder Road
#Blue Moon of Kentucky
#Supposing
#Big Brown Eyes
#Rockabilly Gal
#Surfin USA
#Rock Boppin Baby
#Lotta Lovin'
#High School Susan
#Honey Cause I Love You
#Changing All Those Changes
#Tribute to Buddy Holly

**CD 2**
#Tear it Up
#South's Gonna Rise Again
#Ducktail
#Alabama Shake
#Honey Hush
#Twixteen
#Boppin'
#Apron Strings
#Bust Out
#Good Old Sam
#Just Like Eddie
#Rock Around with Ollie Vee
#Skinny Dipping
#Di-Di
#Peggy Bop
#Crazy Crazy Lovin'
#Touch o' Rockabilly
#Blue Jean Bop
#Mean Mean Woman
#Your Wash, I'll Dry
#Tiger Street
Norjan laivaston fregatit

**Norjan laivaston fregatit** on luettelo Norjan laivastossa palvelleista fregateista.
## Tanska-Norjan laivasto
* *[[KDM Najaden (1811)|KDM Najaden]]* (1811-1812) Tanska-Norjan laivastossa upposi Lyngørin taistelussa.

## Norjan laivasto
* *[[KNM Freia (1828)|KNM Freia]]* (1828-1870)
* *[[KNM Desideria (1851)|KNM Desideria]]* (1854–1920)
* *[[KNM St. Olaf (1856)|KNM St. Olaf]]* (1856–1925)
* *[[KNM Kong Sverre (1860)|KNM Kong Sverre]]* (1864-1932)
* Sleipner-luokka
** *[[KNM Sleipner (1936)|KNM Sleipner]]* (1948&ndash;1959)
** *[[KNM Gyller (1938)|KNM Gyller]]* (1957&ndash;1959)
** *[[KNM Odin (1939)|KNM Odin]]* (1954&ndash;1959)
** *[[KNM Balder]]* (1954&ndash;1959)
** *[[KNM Tor (1939)|KNM Tor]]* (1952&ndash;1959)
* ''Andenes''-luokka
** ''KNM Andenes'' ex-*HMS Acanthus*
** ''KNM Nordkyn'' ex-*HMS Buttercup*
** ''KNM Sørøy'' ex-*HMS Eglantine*
* Hunt-luokka
** *[[KNM Arendal]]* ex-*HMS Badsworth* 1956-1961
** *[[KNM Haugesund]]* ex-*HMS Beuforth*
** *[[KNM Tromsø]]* ex-*HMS Zetland*
** *[[KNM Glaisdale|KNM Narvik]]* 1956-1961
* River-luokan fregatit
***[[KNM Draug (F313)|KNM Draug]]* ex-*HMCS Penetang* (1956-1966)
***[[KNM Troll (F314)|KNM Troll]]* ex-*HMCS Prestonian* (1959-1972) sukellusveneiden emälaivaksi 1965 nimellä *KNM Horten* (A530)
***[[KNM Garm (F315)|KNM Garm]]* ex-*HMCS Toronto* (1956-1977) moottoritorpedoveneiden emälaivaksi 1964 nimellä *KNM Valkyrieniksi* (A535)

*Oslo-luokka
***[[KNM Oslo (F300)|KNM Oslo]]* (1964–1994)
***[[KNM Bergen (F301)|KNM Bergen]]* (1965–2005)
***[[KNM Trondheim (F302)|KNM Trondheim]]* (1964–2006)
***[[KNM Stavanger (F303)|KNM Stavanger]]* (1966–1998)
***[[KNM Narvik (F304)|KNM Narvik]]* (1965–2007)

*Fridtjof Nansen -luokka
***[[KNM Fridtjof Nansen (F310)|KNM Fridtjof Nansen]]* palvelukseen 2005
***[[KNM Roald Amundsen]]* palvelukseen 21. toukokuuta 2007 
***[[KNM Otto Sverdrup]]* palvelukseen 2007
***[[KNM Helge Ingstad]]* palvelukseen 2008
***[[KNM Thor Heyerdahl]]* palvelukseen 2009

## Lähteet
*
*
*
*

### Viitteet
Cardiant

**Cardiant** on suomalainen power metal -yhtye, joka on perustettu Hämeenlinnassa vuonna 2000. Nykyisessä kokoonpanossa se on toiminut vuodesta 2008 lähtien. Yhtyeen alkuvuosina 2000–2003 se äänitti useita demoja ja sai lopulta levy-yhtiökseen Underground Symphonyn. Ensimmäinen täyspitkä levy, Midday Moon, julkaistiin vuonna 2005, mutta levy-yhtiö ei julkaissut sitä Euroopan markkinoilla. Lopulta levy julkaistiin ainoastaan Japanissa Marquee/Avalon -levy-yhtiön kautta.

Cardiant koki useita laulajanvaihdoksia, kunnes vuonna 2008 tehtävään valittiin Erik Karhatsu. Toinen levy, Tomorrow’s Daylight, julkaistiin seuraavana vuonna. Myös tämän levyn kohdalta se julkaistiin ainoastaan Japanissa ja muualle sitä myytiin Cardiantin verkkokaupasta käsin. Yhtye julkaisi ensimmäisen musiikkivideonsa, *Stars upon your life*, vuonna 2010. Samana vuonna yhtye osallistui Suomen euroviisukarsinnan avoimeen kutsukilpailuun kappaleella *Rapture in Time*. Internetissä järjestettyyn kilpailuun osallistui 277 osanottajaa, joista Cardiant selviytyi yleisöäänestyksen perusteella jatkoon yhtenä kolmesta varsinaiseen karsintakilpailuun. Tammikuu 2011 ensimmäisessä televisioidussa osakilpailussa Cardiant selviytyi oman ryhmänsä yhtenä kolmesta loppukilpailuun.

Cardiant vieraili Tappara on terästä-kokoelmalevyllä kappaleella Kirves Rinnassa ja sitä on esitetty mm. vuonna 2016 Tapparan kultajuhlissa Tampereen keskustorilla.  

Cardiantiin liittyi vuonna 2012 naislaulaja Outi Jokinen. Seuraavana vuonna Cardiant julkaisi kolmannen levyn "Verge" Japanissa Marquee Avalon-merkin kautta ja Euroopassa Inverse Recordsin kautta. 

Tällä hetkellä Cardiant on tekemässä neljättä levyään. Levyltä on julkaistu single "Absolute Power".

## Diskografia
### Albumit
* *[[Midday Moon]]* (Avalon, 2005)
* *[[Tomorrow's Daylight]]* (Semiperfect, 2009)
* *[[Verge]]* (Inverse Records, 2013)
* *[[Mirrors (albumi)|Mirrors]]* (Inverse Records, 2017)

### EP-levyt
* *Tales from the Crapylon* (omakustanne, 2001)
* *Man behind the smile* (omakustanne, 2008)
* *Diamondstar* (omakustanne, 2009)

### Singlet
* *Rapture in time* (Semiperfect, 2011)
* *Absolute Power* (Semiperfect, 2015)

### Mukana levyillä
* Eri esittäjiä: *Tappara on terästä* (AXR, 2010)

## Lähteet

## Aiheesta muualla
Cardiant Facebookissa
Possai

**Possai** () on kylä ja maalaiskunta Leningradin alueen Tusinan piirissä Venäjällä. Se sijaitsee lähellä Pavlovskia noin 25 kilometriä Tusinan kaupungista luoteeseen. Kylässä on noin 3&nbsp;000 ja kunnassa 3&nbsp;600 asukasta.

Possain kunta rajoittuu idässä Telmanan, etelässä Vornasuon ja lännessä Susaninan kuntiin sekä luoteessa ja pohjoisessa Pietarin kaupungin Puškinin piiriin. Keskuskylän lisäksi kuntaan kuuluvat Leppälän (ven. Глинка, *Glinka*), Anolan (Аннолово, *Annolovo*) ja Latukan (Ладога, *Ladoga*) kylät. Kunnan läpi kulkee Moskovan ja Pietarin välisen M10-valtatien ja A120-kehätien välinen maantie. Possaista on maantieyhteys myös Pavlovskiin. Seudulla virtaa Inkereenjoki.

Possai eli *Fjodorovski posad* (Фёдоровский посад) on perustettu 1700-luvun alussa. Inkerinsuomalaisesta ympäristöstä poiketen sen asukkaat olivat venäläisiä. Seudun Inkereen luterilaiseen seurakuntaan kuuluneista inkeriläiskylistä valtaosa tuhoutui toisen maailmansodan aikana. Kylässä toiminut maatalousyritys Fjodorovskoje teki konkurssin vuonna 2003.

Nykyään Possai koostuu puusta ja tiilestä rakennetuista omakotitaloista sekä kaksi- ja viisikerroksisista kerrostaloista. Kylässä toimii muun muassa saha, ikkunatehdas ja maatalousyritys. Palveluihin kuuluu lastentarha, koulu, kulttuuritalo ja poliklinikka.

## Lähteet

## Aiheesta muualla
* Possain kunnan sivusto  
* Possain kunta Leningradin alueen sivustolla
24 Hours

**24 Hours** on Tom Jonesin 38. studioalbumi. Levylle ovat tehneet kappaleita muun muassa U2:n Bono ja The Edge.

## Kappaleet
#
#
#
#
#
#
#
#
#
#
#
#
#

## Aiheesta muualla
* 24 Hours discogs.com -sivustolla
Jendouba (kuvernementti)

**Jendouba** () on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla Algerian rajalla ja sen pääkaupunki on Jendouba. Kuvernementissa on 401&nbsp;477 asukasta (vuonna 2014) ja sen pinta-ala on 3&nbsp;102 neliökilometriä.

## Lähteet

## Aiheesta muualla
Nathan Robinson

**Nathan Robinson** (s. 31. joulukuuta 1981 Scarborough, Ontario, Kanada) on kanadalainen jääkiekkoilija, pelipaikaltaan laitahyökkääjä. Hän pelasi uransa alkuaikona Pohjois-Amerikassa ja sittemmin useissa Euroopan sarjoissa, pisimpään Saksassa. Robinson on voittanut kolmesti Saksan DEL-liigan mestaruuden. 

## Ura
### Junioriura

Robinson pelasi kaudella 1998–1999 OHL-junioriliigassa Belleville Bullsin joukkueessa. Kaudella 2000–2001 Robinson teki joukkueessa 66 ottelussa tehot 32+37=69. Kaudella 2001–2002 hän oli 67 ottelussa syntyneillä tehoillaan 47+63=110 joukkueensa paras pistemies. Hän voitti sarjan pistepörssin, ja hänet valittiin tähdistökentälliseen.

### Seuraura
Lokakuussa 2002 Robinson siirtyi varaamattomana ja vapaana pelaajana NHL-seura Detroit Red Wingsiin. Hän pelasi kaudella 2002–2003 53 ottelua AHL:ssä farmiseura Grand Rapids Griffinsissä ja teki tehot 3+14=17. Robinson pelasi kauden aikana myös ECHL:n Toledo Stormissa. Kaudella 2003–2004 hän pelasi vakuuttavasti AHL:ssä ja teki 69 ottelussa tehot 24+26=50. Robinson debytoi kauden aikana myös NHL:ssä marraskuussa 2003 New York Islandersia vastaan. Hän pelasi kauden aikana viisi NHL-ottelua tehoin 0+0.

NHL:n työsulkukaudella 2004–2005 Robinson ei vakuuttanut Griffinsissä ja hänet lainattiin kesken kauden Syracuse Crunchiin. Hän teki kaudella kokonaisuudessaan 69 ottelussa tehot 14+30=44. Kesällä 2005 hän siirtyi Boston Bruinsin organisaatioon. AHL:ssä Providence Bruinsissa Robinson teki 70 ottelussa tehot 29+31=60 ja oli joukkueensa toiseksi paras pistemies. Vuonna 2006 Robinson siirtyi Saksan DEL-liigaan Adler Mannheimin joukkueeseen. Hän teki runkosarjan 50 ottelussa tehot 15+29=44 ja pudotuspelien 11 ottelussa tehot 4+7=11 ja oli voittamassa mestaruutta. Kaudeksi 2007–2008 Robinson siirtyi saman sarjan Eisbären Berliniin ja teki 56 ottelussa tehot 14+40=54. Pudotuspeleissä hän jatkoi vakuuttavia otteitaan. Eisbären voitti mestaruuden, ja Robinsonin tehot 13 ottelussa olivat 4+11=15. Kaudella 2008–2009 hän teki pelaamissaan 48 runkosarjaottelussa tehot 14+37=51. Pudotuspeleissä hän teki 12 ottelussa saman määrän pisteitä ja voitti jälleen sarjan mestaruuden.

Huhtikuussa 2009 Robinson palasi Adler Mannheimiin. Kausi ei yltänyt edellisten kausien tasolle. Kaudella 2010–2011 hän teki pelaamissaan 32 ottelussa vain tehot 6+6=12 ja oli tammikuun 2011 aikana useiden siirtohuhujen kohteena. Tammikuussa 2011 Robinson siirtyi loppukauden sopimuksella SM-liigassa pelaavaan Bluesiin. Hän voitti keväällä 2011 SM-hopeaa. 

Syyskuussa 2011 Robinson teki sopimuksen Itävallan pääsarjassa pelaavan Vienna Capitalsin kanssa. Hän pelasi joukkueessa yhden kauden. Syyskuussa 2012 hän siirtyi DEL-liigan Kölner Haieen try-outin jälkeen. 

## Maajoukkue
Robinson on pelannut Kanadan maajoukkuessa Sveitsissä pelattavassa Spengler Cupissa.

## Tilastot

## Lähteet
*
### Viitteet
Daniel Bång

**Daniel Niklas Bång** (s. 19. huhtikuuta 1987 Kista, Ruotsi) on ruotsalainen jääkiekkoilija, joka pelaa Sveitsin National League A:n HC Lausannessa. Hän on pelityyliltään voimahyökkääjä, jonka vahvuudet ovat työteliäisyydessä, maalintekotaidoissa, tekniikassa, käsissä, laukauksessa ja kulmaväännöissä.

## Ura
### Seuraura
Bång on Kista HC:n kasvatti, mutta hän on pelannut kotimaassaan kaikki miesten pelinsä AIK IF:ssä, jossa Bång teki HockeyAllsvenskan-debyyttinsä kaudella 2005–2006. Kausi 2006–2007 oli hänelle siellä tulokaskausi, ja Bång teki 44 runkosarjaottelussa tehot 6+11=17. Kaudella 2008–2009 Bång jakoi AIK:n sisäisen maalipörssin voiton Christian Sandbergin kanssa.

Kaudella 2009–2010 Bång teki HockeyAllsvenskanin yhden kauden piste-ennätyksensä tehoilla 14+17=31. Hän oli nostassa AIK:ta Elitserieniin keväällä 2010. Bång oli Kvalserienissä joukkueen paras maalintekijä viidellä osumallaan. Huhtikuussa hän teki vuoden mittaisen jatkosopimuksen joukkueen kanssa. Helmikuussa 2011 Bång jatkoi sopimustaan kahdella vuodella. Elitserienin tulokaskausi 2010–2011 toi hänelle 40 runkosarjaottelussa tehot 5+7=12 sekä kuudessa playoff-ottelussa tehot 2+2=4. Toisella Elitserien-kaudellaan 2011–2012 Bång teki 50 runkosarjaottelussa tehot 8+10=18 ja 12 playoff-ottelussa tehot 3+3=6. 

Toukokuussa 2012  Bång teki vuoden mittaisen ja 925 000 dollarin arvoisen tulokassopimuksen Nashville Predatorsin kanssa. Hän aloitti kauden 2012–2013 AHL-joukkue Milwaukee Admiralsissa, jossa Bång pelasi valtaosan kaudestaan tehden 53 runkosarja- ja kolmessa playoff-ottelussa tehot 9+13=22. Hän teki Predatorsissa NHL-debyyttinsä 9. huhtikuuta 2013 St. Louis Bluesia vastaan. Bång sai ottelussa jääaikaa 8.30 minuuttia. Kaikkiaan hän pelasi kauden aikana kahdeksan NHL-ottelua tehden kaksi syöttöpistettä.

Kaudeksi 2013–2014 Bång siirtyi vuoden mittaisella sopimuksella Sveitsin National League A:n HC Lausanneen. Hän oli joukkueen toiseksi paras maalintekijä ja kolmanneksi paras pistemies tehoilla 14+14=28. Bång voitti myös Lausannen sisäisen tehotilaston lukemalla +5. Kevään 2014 pudotuspeleissä hän oli joukkueen paras maalintekijä neljällä osumallaan. Samana keväänä Bång teki Lausannen kanssa kaksivuotisen jatkosopimuksen.

### Maajoukkueura
Bång teki debyyttinsä Ruotsin A-maajoukkueessa 14. marraskuuta 2010, jolloin hän pelasi Karjala-turnauksessa Suomea vastaan. Bång korvasi Andreas Jämtinin ja Fredrik Wargin, jotka olivat loukkaantuneet turnauksessa. Yhteensä hän on pelannut 18 A-maaottelua tehopistein 3+2=5.

## Muuta
Bångin pikkuveli Niklas on pelannut myös jääkiekkoa.

## Tilastot

## Lähteet
*
*
*

### Viitteet
Ryan Lannon

**Ryan Lannon** (s. 14. joulukuuta 1982 Grafton, Massachusetts, Yhdysvallat) on yhdysvaltalainen uransa päättänyt jääkiekkoilija, pelipaikaltaan puolustaja.

Lannon aloitti kaudella 2001–2002 Harvardin yliopistojoukkueessa. NHL-seura Pittsburgh Penguins varasi hänet kahdeksannella kierroksella 239. pelaajana . Hän jatkoi Harvardissa vielä kolme kautta ennen siirtymistä Pittsburgh Penguinsin organisaatioon. Hän pelasi seuran AHL-joukkueessa Wilkes-Barre/Scranton Penguinsissa kolme kautta.

Kaudeksi 2008–2009 hän siirtyi Phoenix Coyotesin organisaatioon, jossa hän pelasi San Antonio Rampagessa. Seuraava kausi oli loukkaantumisten sävyttämä, ja hän pelasi vain 27 ottelua. Kaudella 2010–2011 hän pelasi Lake Erie Monstersissa ja Worcester Sharksissa AHL:n puolella. Tammikuussa 2011 hän siirtyi SM-liigassa pelaavaan KalPaan loppukauden mittaisella sopimuksella, ja jatkoi joukkueessa myös kaudella 2011–2012. Lannonin kausi päättyi ennenaikaisesti, kun hänen risti- ja sivusiteensä vaurioituivat tammikuussa 2012.

Lannon jatkoi KalPasta Itävallan pääsarjan Graz 99ersiin, jonne siirtyi kaudeksi 2012–2013 koesopimuksen kautta. Keväällä 2013 hän ehti jo tehdä sopimuksen KalPan kanssa, mutta lopetti pelaajauransa ennen kauden 2013–2014 alkua. Lannon päätti kuitenkin jatkaa pelaajauraansa kaudella 2017–2018, jolloin hän pelasi ECHL-liigassa. 15. helmikuuta 2019 ilmoitettiin Lannonin sopimuksesta Vaasan Sportin kanssa, joka sopimuksen solmimisen hetkellä sinnitteli kiinni 10. sijasta SM-liigan runkosarjassa. Lannon saapui korvaamaan loukkaantuneita pelaajia.

## Lähteet
Andy White

**Andy White** (27. heinäkuuta 1930 Glasgow, Skotlanti – 9. marraskuuta 2015 Caldwell, New Jersey) oli skotlantilainen rumpali. Hänet muistetaan parhaiten osuudestaan The Beatles -yhtyeen ensimmäisen singlen ”Love Me Do / P.S I Love You” äänityksissä. Kuultuaan yhtyettä koeäänityksessä tuottaja George Martin ei kelpuuttanut sen tuolloisen rumpalin Pete Bestin soittoa mahdolliseen levytykseen. Varsinaiseen äänityssessioon hän varasi Andy Whiten tietämättä, että The Beatles oli tehnyt päätöksen vaihtaa rumpaliksi Ringo Starr. Martin ei luonnollisesti tuntenut Starrin taitoja ja soittotyyliä. Kappaleista tehtiin useita ottoja, ja Whiten soittama ”Love Me Do” on kuultavissa *[[Please Please Me]]* -albumilla. Singleversiolla soittaa Starr. Myös ”P.S I Love You” on Whiten soittama Starrin soittaessa marakasseja. White oli paikalla myös ”Please Please Me / Ask Me Why” -singlen äänityksissä mutta ei soittanut sessiossa.

## Lähteet
Luettelo SM-liiga-joukkueiden nykyisistä kapteeneista

Jääkiekon SM-liigan joukkueet voivat valita kapteenin, jolla on oikeus keskustella sääntötulkinnoista erotuomarien kanssa. Lisäksi voidaan valita yksi tai useampi varakapteeni, joka toimii kapteenin sijasta silloin kun tämä ei ole jäällä. Kapteenilla on pelipaitansa rinnassa ”C”- ja varakapteeneilla ”A”-kirjain.

## Kapteenit

## Lähteet
Töyhtökolibri

**Töyhtökolibri** (*Stephanoxis lalandi*) on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Brasilian itä- ja eteläosat, Paraguayn itäosan ja Koillis-Argentiinan. Lajista tunnetaan kaksi alalajia. Louis Jean Pierre Vieillot kuvaili lajin holotyypin Brasiliasta vuonna 1818.

## Lähteet
Viherleukakolibri

**Viherleukakolibri** (*Abeillia abeillei*) on keskiamerikkalainen kiitäjälintu. Se on sukunsa ainoa laji. Sen esiintymisalue ulottuu Meksikon kaakkoisosasta Hondurasiin ja Pohjois-Nicaraguaan. Lajista tunnetaan kaksi alalajia. René Primevère Lesson ja Adolphe Delattre kuvailivat lajin holotyypin Meksikon Veracruzista vuonna 1839.

## Lähteet
Eric Anthoni

**Eric Gustav Anthoni** (20. marraskuuta 1893 Helsinki – 27. huhtikuuta 1978 Helsinki), oli suomalainen historioitsija, sukututkija ja professori, joka on tutkinut erityisesti 1500-lukua.

Anthoni oli Åbo Akademin Pohjoismaiden historian professori 1943–1949 ja Helsingin yliopiston historian professori 1942–1962. Hän oli myös *[[Historisk Tidskrift för Finland]]in* päätoimittaja vuosina 1925–1969. 

Anthonin isä oli sisällissodan aikana surmattu kihlakunnantuomari Henrik Bernhard Anthoni.

## Teokset
* *Kring vår medeltida genealogiska forskning* (1946)
* *[http://urn.fi/URN:NBN:fi-fd2019-00022704 Finlands medeltida frälse och 1500-talsadeln]* (1970)

## Lähteet
* *Uppslagsverket Finland, 1* (2003)
### Viitteet
Derek Fewster

**Derek Fewster** (s. 1962) on suomalainen historioitsija.

Hän oli Svenska litteratursällskapet i Finlandin tutkijana vuosina 1997–2000. Vuosina 1996–2000 hän oli *[[Historisk Tidskrift för Finland]]in* toimikunnan sihteerinä, vuodesta 2003 puheenjohtajana Historiska Föreningenille. 

Fewster on tutkinut muinaisajan käyttöä suomalaisessa nationalismissa 1900-luvulla kirjassa *Visions of Past Glory* (2007). 

## Aiheesta muualla
*Puheenjohtajana Historiska Föreningenissä
*Abstract: ''Visions of Past Glory''
Justo José de Urquiza

**Justo José de Urquiza**  (18. lokakuuta 1801 – 11. huhtikuuta 1870) oli argentiinalainen sotilas ja poliitikko. Hän loi perustan maansa perustuslaille, ja osallistui diktaattori Juan Manuel de Rosasin kaatamiseen. Hän toimi maansa presidenttinä 1853–1860. 

Urquizasta tuli Entre Ríosin maakunnan kuvernööri vuonna 1841, ja hän liittyi Juan Manuel de Rosasin vastaiseen ryhmittymään yhdessä pienempien osavasltioiden johdon kanssa. He kaatoivat Rosasin vuonna 1852. Urquizasista tuli Argentiinan tilapäinen diktaattori. Hän kutsui koolle perustuslakia säätävän kokouksen.

Presidenttikautensa jälkeen Urquiza  ylennettiin kenraaliksi. Hän palasi vanhaan tehtäväänsä Entre Ríosin maakunnan kuvernöörinä.
## Lähteet

## Aiheesta muualla
The Poker Channel

**The Poker Channel** oli englantilainen tv-kanava, joka esitti pokeriin keskittyviä ohjelmia, esimerkiksi High Stakes Pokeria. Poker Channelin yhteistyökumppaneja olivat muun muassa Canal Digital ja Welho.

## Lähteet
Hocine Metref

**Hocine Metref** (, s. 1. tammikuuta 1984 Alger, Algeria) on algerialainen jalkapalloilija. Keskikentällä pelaava Metref edustaa Algerian pääsarjassa pelaavaa JS Kabylieia.

## Maajoukkueura
Metref pelasi ensimmäisen maaottelunsa Algerian paidassa 8. lokakuuta 2005 Gabonia vastaan. 17. marraskuuta 2010 hän palasi neljän vuoden tauon jälkeen takaisin maajoukkueen mukaan harjoitusotteluun Luxemburgia vastaan.

## Lähteet
Lucas Silveira

**Lucas Silveira** on kanadalainen muusikko, joka tunnetaan parhaiten rockyhtye The Cliksin solistina ja kitaristina.

Portugalilais-kanadalaiseen perheeseen syntynyt Silveira vietti osan lapsuudestaan Pico Islandilla, joka kuuluu Azorien saaristoon. Perhe muutti muualle Silveiran ollessa 10-vuotias.

Silveira on transsukupuolinen mies, ja hän on yksi musiikkialan näkyvimmistä transvähemmistön edustajista. Häntä on haastateltu useisiin lehtiin ja radio-ohjelmiin, ja hän on esiintynyt myös yhdessä ''LA Inkin'' jaksossa vuonna 2008.
David Freeland Parmelee

**David Freeland Parmelee** (20. kesäkuuta 1924 Oshkosh, Wisconsin – 16. joulukuuta 1998 Las Vegas, Nevada) oli yhdysvaltalainen lintutieteilijä.

Parmelee asui nuoruutensa Michiganin Iron Mountainissa, kunnes liittyi merivoimiin 1943. Hän palveli eteläisellä Tyynellämerellä 33 kuukautta. Sodan jälkeen hän opiskeli Lawrence Universityssä Wisconsinin Appletonissa ja valmistui kandidaatiksi 1950. Jatko-opintonsa hän suoritti Michiganin yliopistossa Ann Arborissa, ja valmistui maisteriksi 1952. Tohtoriopintonsa hän suoritti Oklahoman yliopistossa Normanissa George Miksch Suttonin ohjauksessa.

Parmelee toimi Emporian valtionyliopistossa Kansasissa 1958–1970, ensin assistenttina ja sittemmin professorina. Sitten hän toimi Minnesotan yliopiston Lake Itascan metsätieteellisen ja biologisen aseman johtajana 1970–1986 ja Cedar Creek Natural History Arean johtajana 1970–1984. Vuosina 1970–1992 hän oli yliopiston ekologian ja käyttäytymisbiologian professori. Vuosina 1986–1992 Parmelee toimi myös Minnesotan yliopiston Bell Museum of Natural Historyn lintuosaston kuraattorina. 1992 hän luopui virastaan ja ryhtyi Nevadan yliopiston Barrick Museum of Natural Historyn tutkimuskuraattoriksi Las Vegasiin.

Parmelee liittyi American Ornithologists’ Unioniin 1948 ja kuului myös neljään muuhun pohjoisamerikkalaiseen lintutieteelliseen yhdistykseen. Hän oli myös Tutkimusmatkailijoiden kerhon (Explorers Club) jäsen.

Parmeleen tutkimuskohteina olivat arktisen alueen ja Antarktiksen linnut. Hän julkaisi näiden alueiden linnuista yli 120 artikkelia. Hänen kunniakseen on Antarktikselle nimetty Parmelee Massif.

Parmeleen puoliso oli Jean ja heillä oli yksi tytär.

## Teoksia
* *Bird Island in Antarctic Waters* (1980)
* *Antarctic Birds: Ecological and Behavioral Approaches* (1993)

## Lähteet
*Parmeleen muistokirjoitus The Auk -lehdessä 1999.
Lars Jonsson

**Lars Jonsson** -nimisiä henkilöitä ovat:

* Lars Jonsson (s. 1982), ruotsalainen jääkiekkoilija
* Lars Jonsson, ruotsalainen taidemaalari, kuvittaja ja kirjailija
* Lars Jonsson (1892–1968), ruotsalainen poliitikko
* Lars Jonsson (s. 1975), ruotsalainen salibandyn pelaaja
* Lars Theodor Jonsson (1903–1998), ruotsalainen hiihtäjä.
XCF

**XCF** () on GIMP-kuvankäsittelyohjelman oletustiedostomuoto. Se tukee jokaisen tason tallentamista, nykyisen työkalun valintaa ja läpinäkyvyyttä.

GIMPin eri versioiden XCF-tiedostomuotojen toiminnassa voi olla eroja. Esimerkiksi GIMP 2.0:n XCF tukee tekstitasojen tallentamista, mutta GIMP 1.2:n ei. GIMPillä pystyy tallentamaan kuvia myös muihin tiedostomuotoihin, joista tunnetuimpia ovat JPEG, PNG ja GIF.

## Lähteet
Sigma-kilta

**Sigma-kilta ry** on Oulun yliopistossa toimiva matematiikan ja fysiikan opiskelijoiden ainejärjestö, johon kuuluu noin  600 jäsentä. Sen tehtäviin kuuluvat opiskelijoiden edunvalvonta, virkistystoiminta sekä opetuksen kehittäminen yhdessä yliopiston matemaattisten ja fysikaalisten tieteiden laitosten kanssa.

## Historia

Sigma-kilta on perustettu syksyllä 1959, jolloin killan ensimmäiseksi puheenjohtajaksi valittiin Erkki Ravola. Yhdistysrekisteriin Sigma-kilta ry merkittiin 22. helmikuuta 1966.

## Katso myös
*Oulun yliopisto
*Oulun yliopiston luonnontieteellinen tiedekunta

## Lähteet

## Aiheesta muualla
*Sigma-killan kotisivut
Käkisaari

**Käkisaari** on Oulujärvessä sijaitseva ja Kajaanin kaupunkiin kuuluva saari, jonka pinta-ala on noin 20 neliökilometriä. Saarella on lähes 20 ympärivuotisessa käytössä olevaa asuintaloa, sekä noin 150 kesämökkiä ja loma-asuntoa. Perimätiedon mukaan Käkisaari oli ennen niemi, kunnes venäläiset kaivoivat isonvihan aikana 1700-luvun alussa tai jo 1600-luvulla kanavan, joka on saanut nimen Önkkörin kanava, ja niemestä tuli saari.

Kanava on sittemmin, noin 1950-luvulta alkaen, kasvanut paikoin täysin umpeen, eikä siitä enää pääse läpi soutamallakaan. Hankkeita kanavan avaamiseksi on ollut virellä pitemmän aikaa.

## Lähteet

## Aiheesta muualla
Purppura (täsmennyssivu)

**Purppura** voi tarkoittaa seuraavia:

* purppuran väri, violettiin vivahtava punainen
* purppura, heraldinen tinktuuri
* purppura, purppurakotiloista saatu punainen väriaine
* Henoch-Schönleinin purppura, pienten verisuonten tulehdus
* pigmenttipurppura, hiussuonten tulehdus
* trombosytopeeninen purppura, sairauksia
** idiopaattinen trombosytopeeninen purppura ITP
** tromboottinen trombosytopeeninen purppura TTP
* Purppura, Sig-yhtyeen albumi vuodelta 1985
* Purppura, Kube-yhtyeen albumi vuodelta 2015
Sebastian Holmgård

**Sebastian Holmgård** (s. 1. elokuuta 1991) on pedersöreläinen kitaristi, laulaja, lauluntekijä ja sanoittaja. Holmgård osallistui Suomen vuoden 2010 Euroviisukarsintaan Linn Nygårdin kanssa säveltämällään kappaleella *Fatal Moment*. He pääsivät Suomen finaaliin saakka ja sijoittuivat lopulta sijalle 7.  

Holmgård lauloi Kuorosota-ohjelmassa Timo Kotipellon Lappajärven voittajakuorossa. 

Hän on esiintynyt myös muissa kokoonpanoissa kuten *Lotus*, *Metallmässa* & *The Mrs Bighill Singers.*

## Diskografia
* Metallmässa: Himmelsväg (2009) (laulu & kitara)
* Linn & Sebastian: Linn & Sebastian (2012) (laulu & kitara)

### Kokoelmilla
* Eurovision laulukilpailu 2010 Kokoelmalevy (2010) *(Sisältää kappaleen Fatal Moment)*

## Palkinnot
* Lotuksen Doobopclub- bändikilpailun voitto vuonna 2006 

## Aiheesta muualla
*Metallmässa MySpacessa
*Lotuksen kotisivut
*Lotus MySpacessa

*The Mrs Bighill Singers MySpacessa
*The Mrs Bighill Singers Facebookissa

## Lähteet
Rio Haryanto

**Rio Haryanto** (s. 22. tammikuuta 1993 Surakarta, Keski-Jaava, Indonesia) on indonesialainen rata-autoilija.

Hän kilpaili vuodet 2012–2015 GP2-sarjassa sijoittuen viimeisellä kaudellaan sarjan neljänneksi. Vuonna 2016 Haryanto kilpaili Formula 1 -sarjassa Manor Racing -tallissa.

## Ura

Haryanto aloitti autourheilu-uransa vuonna 2008 kilpailemalla Aasian Formula Renault -sarjassa. Hän voitti kolme kilpailua ja sijoittui loppupisteissä kolmanneksi. Vuonna 2009 Haryanto kilpaili Formula BMW Pacific -sarjassa Team Meritus -tallissa voittaen sarjan mestaruuden. Hän kilpaili myös Australian F3-sarjassa voittaen yhden kilpailun. Vuonna 2010 Haryanto kilpaili GP3-sarjassa Manor Motorsport tiimissä. Hän voitti yhden kilpailun ja saavutti yhden kakkos ja kolmossijan. Yhteispisteissä hän sijoittui viidenneksi. Haryanto jatkoi GP3-sarjassa kaudella 2011. Hän saavutti kaksi voittoa kauden aikana ja sijoittui sarjan seitsemänneksi. Haryanto kilpaili samana vuonna myös Auto GP -sarjassa DAMS-tallissa. Hän voitti yhden kilpailun ja sijoittui sarjan seitsemänneksi.

Kaudella 2012 Haryanto siirtyi GP2-sarjaan ajaen Carlin-tallissa. Hänestä tuli näin ollen ensimmäinen indonesialainen, joka on ajanut GP2-tasolla. Hän saavutti yhden paalupaikan ja 38 pistettä sijoittuen sarjan 14:nneksi. Vuonna 2013 Haryanto jatkoi GP2:ssa ja vaihtoi Barwa Addax Teamiin. Hän saavutti yhden kakkossijan ja 22 pistettä sijoittuen 19:nneksi. Vuonna 2014 Haryanto siirtyi Caterham Racing -talliin saavuttaen yhden kolmossijan ja 28 pistettä sijoittuen sarjan 15:nneksi. Vuonna 2015 Haryanto vaihtoi jälleen tallia ja siirtyi Campos Racing -tallin kuljettajaksi. Hän ajoi voittoon Bahrainin, Itävallan ja Britannian sprinttikilpailuissa. Hän sijoittui lopulta sarjassa neljänneksi.

## Formula 1 -ura
Marraskuussa 2010 Haryanto testasi Virginin F1-autoa Abu Dhabin nuorten kuljettajien testeissä ollen historian ensimmäinen indonesialainen joka on ajanut F1-autoa. Vuonna 2015 Haryanto testasi Manorin F1-autoa Abu Dhabissa. Helmikuussa 2016 Manor-talli vahvisti Haryanton kilpakuljettajakseen kaudelle 2016. Hänestä tuli kaikkien aikojen ensimmäinen indonesialainen F1-kuljettaja.

Kauden avausosakilpailu jäi kuitenkin Haryanton osalta kesken mekaanisen vian takia. Saksan osakilpailun jälkeen hänet korvattiin loppukaudesta Esteban Oconilla, koska Haryanto ei saanut sponsorirahoja toimitettua Manorille. Haryanto jäi kauden aikana ilman pisteitä ollen parhaimmillaan 15:s Monacon osakilpailussa. Haryanto nimitettiin Manorin testi- ja varakuljettajaksi loppukauden ajaksi.

### Tulokset kilpailuittain

### Kaudet numeroina

## GP2-tulokset

## GP3-tulokset

## Lähteet
Fernando de Abreu

**Fernando de Abreu Ferreira**, käytetään usein nimeä **Fernando de Abreu**, (s. 3. lokakuuta 1984 São Paulo, São Paulo, Brasilia) on brasilialainen uransa päättänyt jalkapalloilija, pelipaikaltaan keskuspuolustaja. Hänellä on myös Italian kansalaisuus.

## Lähteet
Palkki (heraldiikka)

**Palkki** on heraldinen airutkuvio, joka kulkee kilven oikeasta yläkulmasta vasempaan alakulmaan. Tyypillisesti palkin leveys on noin kolmasosa koko kilven leveydestä. Selkeästi kavennettua palkkia kutsutaan jänteeksi, ja jos niitä on useita lähekkäin, niistä voidaan käyttää nimitystä tyyliin kaksois-/kolmoisjänne.

Palkki yltää aina kilven reunasta reunaan; jos palkin kumpikaan pää ei yllä kilven reunaan saakka, palkkia kutsutaan irtonaiseksi tai yksinkertaisesti irtopalkiksi. 

Mikäli heraldinen kuvio on määritelty palkittaiseksi, se on asetettu palkin suuntaisesti.

**Vastapalkki** on muutoin palkin kaltainen mutta suunnaltaan vastakkainen vasemmasta yläkulmasta oikeaan alakulmaan. Sen kavennettua versiota kutsutaan vastaavasti vastajänteeksi.

## Lähteet
*
Päiväeläin

**Päiväeläin** tarkoittaa eläintä, joka nukkuu yöllä ja valvoo päivällä. Yöeläimet ovat puolestaan aktiivisia öisin ja hämäräeläimet hämärän aikaan iltaisin ja aamuisin. 

Usea päiväeläin on muuttunut yöliikkujaksi ihmisen toiminnan myötä.

## Lähteet
Paalu (heraldiikka)

**Paalu** on heraldinen airutkuvio. Tyypillisesti paalun leveys on noin kolmasosa koko kilven leveydestä. Selkeästi kavennettua paalua kutsutaan riu'uksi, ja jos niitä on useita lähekkäin, niistä voidaan käyttää nimitystä tyyliin kaksois-/kolmoisriuku.

Paalu yltää aina kilven reunasta reunaan; jos näin ei ole, paalua kutsutaan irtonaiseksi tai yksinkertaisesti irtopaaluksi. Mikäli paalu on kuitenkin irti vain toisesta reunastaan, se on esimerkiksi työntyvä tai nouseva.

Mikäli heraldinen kuvio on määritelty paaluittaiseksi, se on vertikaalisesti asetettu.

## Katso myös
* Lakiopaalu

## Lähteet
*
Lehtomäki (Soanlahti)

**Lehtomäki** oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Lehtomäki oli virallisesti osa Soanlahden kirkonkylää, mutta käytännössä sitä pidettiin omana kylänään. Lehtomäen naapurikyliä olivat Laaja, Prolavaara, Ypäkkö ja varsinainen Soanlahden kirkonkylä. Soanjoki virtaa kylän itä- ja eteläpuolitse. Lehtomäen kautta kulki Suistamolta Korpiselille kulkeva maantie, josta kylän keskustassa erkani tiet itään Prolavaaraan ja pohjoiseen Soanjärven suuntaan.

Kylän keskustassa sijaitsi Lehtomäen kansakoulu, SOK:n osuuskauppa ja F. Nykäsen yksityiskauppa.  Kyläkeskustan pohjoispuolella Soanjärven suuntaan vievän tien varressa sijaitsi työväentalo ja Wärtsilä yhtiön omistama suuri karjatila. Kylän itäosassa sijaitsi Suomen Kaoliini Oy:n omistama kaoliinikaivos, joka oli avattu vuonna 1923.  Kaivoksen tuotanto kuljetettiin pääasiassa Helsinkiin Arabian posliinitehtaalle.

Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Lehtomäen kylä sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja lehtomäkeläiset pääsivät palaamaan kotikyläänsä, mutta 1944 alue luovutettiin ja evakuoitiin uudelleen.

## Lähteet
When the Twilight Set in Again

**When the Twilight Set in Again** on puolalaisen black/death metal -yhtye Asgaardin ensimmäinen studioalbumi, joka on julkaistu vuonna 1998.

## Kappaleet
#
#
#
#
#
#
#

## Kokoonpano
* Małgorzata Raźniak – laulu, huilu
* Bartek Kostrzewa – kitara, laulu
* Paweł Nafus – kitara
* Jacek Monkiewicz – bassokitara
* Roman Golębiowski – rummut
* Wojciech Kostrzewa – kosketinsoitin
* Honorata Stawicka – viulu

## Aiheesta muualla
* 
*
Kalle Grotenfelt

**Kalle ”Kalle G” Grotenfelt** on suomalainen rockmuusikko ja -lyyrikko sekä luomuviljelijä. Hän tuli tunnetuksi Juvalla vuonna 1984 perustetun Luonteri Surf -yhtyeen urkurina.

Kallen toinen yhtye on nimeltään Kalle G & Rytinäkerjäläiset.

## Lähteet

* Ajassa arkisto
Sumua & säihkettä

**Sumua & säihkettä** on suomalaisen laulaja-lauluntekijän Heinäsirkan kokoelma-albumi. Se julkaistiin vuonna 2002.

## Kappaleet
#  (When a Man Loves a Woman)
# 
# 
# 
# 
# 
# 
# 
# 
# 
# 
# 
# 
# 
# 
# 
#  (Because the Night)
# 
# 
# 

## Lähteet
* Heinäsirkan kotisivut
Dust

**Dust** oli newyorkilainen hard rock -yhtye, joka toimi vuosina 1969–1972. Yhtye ei ikinä saavuttanut suurta suosiota, mutta sen jäsenet päätyivät yhtyeen hajoamisen jälkeen monenlaisiin tehtäviin: basisti Kenny Aaronsonista tuli käytetty studiomuusikko, kitaristi-laulaja Richie Wise pääsi tuottamaan Kissin kahta ensimmäistä levyä ja rumpali Marc Bell liittyi Ramonesiin.

## Studioalbumit
* *Dust* (1971)
* *Hard Attack* (1972)

## Lähteet
* http://www.allmusic.com/artist/dust-p850464/biography
* Daniel Bukszpan: *Heavy Metal* (2010)
Resistencia

**Resistencia**  on Chacon maakunnan pääkaupunki Argentiinan pohjoisosassa. Vuonna 2010 kaupungissa oli 305&nbsp;000 asukasta.

Kaupunkia kutsutaan ulkoilmamuseoksi, sillä siellä on paljon veistoksia julkisissa tiloissa.
## Lähteet

## Aiheesta muualla
Risto Rinne (jalkapalloilija)

**Risto Mauno Rinne** (22. joulukuuta 1910 – 28. syyskuuta 1941) oli suomalainen jalkapalloilija ja jääpalloilija.

Maalivahtina jalkapalloa pelannut Rinne edusti urallaan Helsingin Palloseuraa 1933–1935 ja Helsingin Jalkapalloklubia 1936–1941. Hän voitti Suomen mestaruuden HPS:ssa 1934 ja 1935 sekä HJK:ssa 1936 ja 1938. Kaikkiaan Rinne pelasi kahdeksan kauden aikana 85 mestaruussarja ottelua. Rinne edusti Suomen maajoukkuetta kahdessa maaottelussa 1935.

Rinne oli maalivahti myös jääpallossa. Hänen seuransa olivat HPS, Jukolan Pojat ja HJK. Hän voitti HJK:ssa mestaruuden 1937 ja pelasi jääpallomaajoukkueessa kahdeksan A-maaottelua.

## Lähteet
Risto Rinne

**Risto Rinne** voi tarkoittaa seuraavia henkilöitä:
* Risto Rinne (yritysjohtaja), vuorineuvos ja Neste Oilin entinen toimitusjohtaja
* Risto Rinne (professori), kasvatustieteen professori
* Risto Rinne (jalkapalloilija), jalkapallo- ja jääpallomaalivahti
Catamarca

**Catamarca** (koko nimeltään **San Fernando del Valle de Catamarca**) on Catamarcan maakunnan pääkaupunki Argentiinan pohjoisosassa. Vuonna 2010 kaupungissa oli 172 800 asukasta.

Kaupungissa toimii vuonna 1972 perustettu yliopisto.

## Lähteet

## Aiheesta muualla
Taitoluistelun Euroopan-mestaruuskilpailut 2010

**Vuoden 2010 [[taitoluistelun Euroopan-mestaruuskilpailut]]** järjestettiin Tallinnassa, Virossa 18. – 24. tammikuuta. Kilpailupaikkana toimi Saku Suurhall. Kilpailujen ohjelmassa olivat miesten ja naisten yksinluistelut, pariluistelu ja jäätanssi.

## Tulokset
### Mitalitaulukko

### Miehet

*WD = keskeytti

### Naiset

* WD = keskeytti

### Pariluistelu

*WD = keskeytti

### Jäätanssi

* WD = keskeytti

## Lähteet

*Kilpailujen tulokset ISU:n sivustolla
Jukka Repo

**Jukka Tapio Repo** (s. 1969 Mikkeli) on suomalainen äänisuunnittelija ja muusikko. Hän soittaa tai on soittanut muun muassa yhtyeissä Kalle G & Rytinäkerjäläiset, Tesar Jazz Band, Rantakylä Big Band, Riivattu Kissa, Snoopi Siren & Säätö, Hannu Palo ja La Paloma, Jaska Mäkynen & Nelostie, Lea Laven ja Tähtilamppu.

Jukka Repo työskenteli noin 23 vuotta äänimestarina Mikkelin teatterissa, jossa hän aloitti vuonna 1999. Repo on tehnyt äänisuunnittelun, tai musiikin ja äänisuunnittelun, useisiin kymmeniin Mikkelin teatterin tuotantoihin.

## Aiheesta muualla
* Hiiriä ja ihmisiä Mikkelin teatterissa
* Yle/Etelä-Savon Radio/Kaverikirjavieras
* Rantakylä Big Band
* Tesar Jazz Band
* Discogs/Riivattu Kissa
Eero Rissanen

**Eero Rissanen** (s. 30. marraskuuta 1948 Kuopio) on entinen suomalainen jalkapalloilija.

Keskikentällä pelannut Rissanen edusti urallaan Kuopion Pallotovereita 1965 ja 1970–1972, Kuopion Palloseuraa 1966–1969 ja 1973–1975 sekä Oulun Palloseuraa 1976–1983. Hän voitti Suomen mestaruuden KuPS:ssa 1974 sekä OPS:ssa 1979–1980. Lisäksi hän voitti KuPS:ssa myös Suomen Cupin 1968. Kaikkiaan Rissanen pelasi 15 kauden aikana 308 mestaruussarjan ottelua, joissa hän teki 35 maalia. Hän on eniten pääsarjaotteluita pelanneiden listan sijalla 39.

Rissanen pelasi maajoukkueessa yhden maaottelun 1975.

## Lähteet
Taitoluistelun Euroopan-mestaruuskilpailut 2008

**Vuoden 2008 [[taitoluistelun Euroopan-mestaruuskilpailut]]** järjestettiin Zagrebissa, Kroatiassa 22. – 27. tammikuuta. Kilpailupaikkana toimi Dom Sportova. Kilpailujen ohjelmassa olivat miesten ja naisten yksinluistelut, pariluistelu ja jäätanssi.

## Kilpailijat

### Miehet

### Naiset

### Pariluistelu

### Jäätanssi

## Lähteet

*Kilpailujen tulokset ISU:n sivustolla
Kalle G & Rytinäkerjäläiset

**Kalle G & Rytinäkerjäläiset** on suomalainen rockyhtye joka on toiminut vuodesta 2004. Sitä ennen Kalle Grotenfelt keikkaili yksikseen mies ja kitara -periaatteella nimellä Kalle G. Ensimmäinen esiintyminen yhtyeenä tapahtui kaksimiehisenä Puustock-festivaaleilla vuonna 2005, sen jälkeen yhtye on keikkaillut harvakseltaan suomen klubeissa, tapahtumissa ja festivaaleilla.

Yhtyeen punk-/bluespohjaista rytmimusiikkia luonnehditaan usein samanistiseksi, aggressiiviseksi, aurinkoiseksi tai hulvattomaksi. Yhtyeen ilmaisu onkin tyylillisesti hyvin laaja-alaista.

Kalle Grotenfeltin mukaan yhtye sai idean nimeensä Kari Peitsamon kappaleesta "Rytinäkerjäläinen". Nimi valittiin kuvastamaan sekä ronskia rockin rytinää, että ajatusta ihmisen kaipuusta kokea maailma todellisena ja vaikuttavana sen ohessa, että maailmankuvaa jäsentensä mielestä usein markkinoidaan tai syötetään ihmisille "siistittynä" versiona todellisuudesta (vrt. vaikkapa mainoskulttuuri).

Kalle Grotenfeltin tekstit ja rockin perinteitä tunnustava, mutta omintakeinen ja estoton ilmaisu, sekä hieman poikkeuksellinen kokoonpano ovat avaintekijöitä Kalle G & Rytinäkerjäläisten musiikissa.

Kalle G & Rytinäkerjäläiset on tehnyt tähänastiset levynsä Woimasointu levymerkille.

## Kokoonpanot
Yhtyeen ensimmäinen kokoonpano oli kaksihenkinen, siihen kuuluivat kitaristi-laulusolisti Kalle Grotenfelt ja rumpali Jukka Repo.

Vuonna 2008 kokoonpano kasvoi kolmihenkiseksi, kun Repon veli Toni Repo tuli yhtyeen toiseksi kitaristiksi. Toni Repo oli ollut aikaisemminkin jo yhtyeen toiminnassa mukana, esimerkiksi miksaajana.

Kalle G & Rytinäkerjäläisistä ei ole dokumentoitu kaikkia niitä kokoonpanoja, jotka ovat spontaanisti muodostuneet yhtyeen keikoilla. Useammin kuin kerran ovat eläviin esiintymisiin osallistuneet ainakin rytmimunisti Pekka "Manne" Liimatainen  ja huuliharpisti Heikki Ruuttunen.

## Diskografia
### Albumit
* *Darwin oli väärässä* (2011)

### Ep:t ja singlet
* Liike on lääke ep (2010)

## Lähteet
* Keikat 
* Tavastia klubi/Semifinal

### Viitteet